 ອີຈິບ ເລີ້ມດຳເນີນຄະດີ ອະດີດ ປະທານາທິບໍດີ Morsi (ສະ​ໄລ​ດ໌)
ອີຈິບ ເລີ້ມດຳເນີນຄະດີດ ປະທານາທິບໍດີ Morsi ທີ່ຖືກປົດອອກຈາກຕຳແໜ່ງ ແລະຈຳເລີຍ ອີກ 14 ຄົນ.
ອີຈິບເລີ້ມດຳເນີນຄະດີອະດີດປະທານາທິບໍດີ Mohamed Morsi ທີ່ ຖືກປົດອອກຈາກຕຳແໜ່ງໃນວັນຈັນມື້ນີ້ ທ່າມກາງຄວາມເປັນຫ່ວງທີ່ ວ່າການດຳເນີນຂັ້ນຕອນດັ່ງກ່າວສາມາດຍຸຍົງໃຫ້ເກີດຄວາມເຄັ່ງຕຶງ ທີ່ປະເທດໄດ້ປະເຊີນມາຕັ້ງແຕ່ກອງທັບປົດທ່ານ Morsi ອອກຈາກ ຕຳແໜ່ງໃນເດືອນກໍລະກົດຜ່ານມານັ້ນ ການດຳເນີນຄະດີດັ່ງກ່າວກຳລັງມີຂຶ້ນໃນສະຖານທີ່ແຫ່ງນຶ່ງທີ່ຜູ້ຄົນລຶ້ງ ເຄີຍນັ້ນກໍຄື ສຳນັກງານໃຫຍ່ຕຳຫຼວດບ່ອນດຽວກັນກັບບ່ອນທີ່ທ່ານ ໂຮສນີ ມູບາຣັກ ອະດີດຜູ້ນຳທີ່ໄດ້ຖືກປົດອອກຈາກຕຳແໜ່ງ ຖືກດຳ ເນີນຄະດີນັ້ນ ບັນດາເຈົ້າໜ້າທີ່ກ່າວວ່າ ໄດ້ມີການຢາຍພວກເຈົ້າ ໜ້າທີ່ຮັກສາຄວາມປອດໄພໃນຈຳນວນຢ່າງຫຼວງຫຼາຍອອກປະຕິບັດງານໃນຂົງເຂດໃນວັນຈັນມີ້ນີ້ ທ່ານ Morsi ກຳລັງປະເຊີນໜ້າກັບຂໍ້ກ່າວຫາຕ່າງໆ ພ້ອມດ້ວຍພວກຈຳເລີຍອື່ນໆຕື່ມອີກ 14 ຄົນທີ່ຖືກກ່າວຫາວ່າ ຍຸຍົງໃຫ້ກໍ່ການຄາດຕະກຳ ແລະຄວາມວຸ້ນວາຍຂຶ້ນໃນລະຫວ່າງ ການປະທະກັນຢູ່ນອກທຳນຽບປະທານາທິບໍດີໃນເດືອນທັນວາປີແລ້ວນີ້ ທ່ານ Morsi ໄດ້ຖືກຄຸມຂັງໄວ້ໃນສະຖານທີ່ລັບໆແຫ່ງນຶ່ງ ນັບແຕ່ຜູ້ກ່ຽວໄດ້ຖືກປົດອອກຈາກຕຳ ແໜ່ງມາ ແລະພວກສະໜັບສະໜຸນທ່ານພາຍໃຕ້ການນຳພາໂດຍພວກພັກພະລາດອນພາບມຸສ ລິມ ທີ່ໄດ້ຮຽກຮ້ອງໃຫ້ທ່ານ Morsi ກັບຄືນມາດຳລົງຕຳແໜ່ງອີກນັ້ນ ກຸ່ມດັ່ງກ່າວຮຽກຮ້ອງໃຫ້ ມີການຊຸມນຸມຊົນຄັ້ງໃຫຍ່ໃນວັນຈັນມື້ນີ້ ເພື່ອປະທ້ວງການດຳເນີນຄະດີດັ່ງກ່າວ